CELEX: C2007/283/72
Language: sl
Date: 2007-11-24 00:00:00
Title: Zadeva T-382/07: Tožba, vložena 5. oktobra 2007 – Francija proti Svetu

24.11.2007   
            
            
               SL
            
            
               Uradni list Evropske unije
            
            
               C 283/40
            
         Tožba, vložena 5. oktobra 2007 – Francija proti Svetu
   (Zadeva T-382/07)
   (2007/C 283/72)
   Jezik postopka: francoščina
   Stranki
   
      Tožeča stranka: Francoska republika (zastopniki: E. Belliard, G. de Bergues in A.- L. During, zastopniki)
   
      Tožena stranka: Svet Evropske unije
   Predlogi tožeče stranke
   
               —
            
            
               Uredba Sveta (ES) št. 809/2007 z dne 28. junija 2007 o spremembi uredb (ES) št. 894/97, (ES) št. 812/2004 in (ES) št. 2187/2005 glede visečih mrež (1) naj se razglasi za nično;
            
         
               —
            
            
               Svetu naj se naloži plačilo stroškov.
            
         Tožbeni razlogi in bistvene trditve
   Cilj s to tožbo izpodbijane uredbe je podati enotno opredelitev visečih mrež. Tožeča stranka izpodbija opredelitev iz te uredbe, v kolikor v kategorijo visečih mrež uvršča mreže kot so mreže vrste „thonaille“ in jih tako vključuje na področje prepovedi njihove uporabe iz člena 11a Uredbe št. 894/97 (2).
   Tožeča stranka v oporo svoji tožbi najprej trdi, da je treba izpodbijano uredbo razglasiti za nično zaradi kršitve obveznosti obrazložitve, saj ne navaja razlogov, zaradi katerih razširja omejitve uporabe visečih mrež na stabilne mreže, kot so mreže vrste „thonaille“.
   Drugič, tožeča stranka zatrjuje, da naj bi izpodbijana uredba prav tako kršila načelo sorazmernosti, saj je prepoved visečih mrež, kot so opredeljene, očitno neprimerna glede na cilje, ki jih zasleduje ta prepoved, in posebnosti mrež vrste „thonaille“ v primerjavi z drugimi vrstami visečih mrež.
   Tožeča stranka nazadnje trdi, da naj bi bila prepoved visečih mrež, kot so opredeljene z Uredbo št. 809/2007, diskriminatorna, saj naj mrež vrste „thonaille“, upoštevajoč njihove značilnosti, ne bi bilo upravičeno obravnavati na isti način kot druge viseče mreže.
   
      (1)  UL L 182, str. 1.
   
      (2)  Uredba Sveta (ES) št. 894/97 z dne 29. aprila 1997 o nekaterih tehničnih ukrepih za ohranjanje ribolovnih virov (UL L 132, str. 1).